
Este binecunoscut astăzi faptul că fiecare dintre noi reprezintă o entitate ce acţionează şi 
reacționează conform liberului arbitru. 

Se cunoaşte şi se recunoaşte de asemenea faptul că liberul nostru albitru ne permite să 
acţionăm între limitele homeostazice ale fiabilităţii structurii fiecăruia dintre noi şi că acest 
liber arbitru depinde direct şi indirect de voinţă, motivaţie şi satisfacerea nevoilor hedonice 
personale într-o anumită conjunctură socio-culturală şi ambientală. 

Avînd în vedere cele de mai sus este dificil de acceptat ideea că am putea fi dirijați 
în acţiunile noastre, prin mijloace externe, independente de voinţa noastră. 

Nu acelaşi lucru se întâmplă însă în condiţiile în care activitățile desfăşurate de noi în 
interesul altcuiva se desfăşoară din proprie inițiativă, deci cu participarea noastră totală, 
afectivă, motivaţională şi voluţională. 

Cu alte cuvinte dacă individul este constrâns printr-un sistem de recompense şi pedepse 
să adopte un anumit comportament dorit de o anumită persoană sau de un grup social, el va 
deveni un element ce va acţiona cu maximum de randament în direcția dorită de cel care 
exercită contrastrângerea, servindu-i interesele. In esenţa lui acest mecanism stă la baza a 
ceea ce numim noi educaţie, în general, şi educaţie civică, în special. 

Educarea individului se realizează în general prin mijloace externe, fiind o activitate 
laborioasă care conduce la rezultate variabile, în funcţie de terenul pe care se lucrează. 

O altă formă de educare a individului în sensul dorit este cea realizabilă pe cale directă, 
reflexă, prin stimularea fizică a zonelor de recompensă şi de pedeapsă din structurile 
cerebrale. 

Experimentele efectuate pe animale care aveau implantaţi electrozi în zonele de recom- 
pensă (situate în paleocortex, hipocamp, regiunea preoptică, etc.) şi zonele de pedeapsă 
(situate în hipotalamus, mezencefal, muşchii amigdalieni, etc.) şi care în funcţie de pedala 
pe care apăsau puteau produce descărcarea unor impulsuri electrice într-una din zone sau în 
cealaltă, au arătat că pedala care producea descărcarea electrică în zonele de"pedeapsă" era 
apăsată numai odată fiind apoi constant evitată, în timp ce pedala care producea descărcarea 
electrică în zonele de " recompensă" era apăsată pînă la epuizare. 

Pornind de la aceste constatări experimentale şi cunoscând frecvențele care pot stimula 
de la distanţă zonele de " pedeapsă" şi " recompensă " putem, prin intermediul învăţării, să 
determinăm direct conduita individului în raport cu dorinţele noastre. Avînd în vedere faptul 
că nevoile psihologice personale ne determină să acţionăm astfel încât in urma acțiunilor 
desfăşurate să avem o satisfacţie, sau să evităm o pedeapsă, vom alege din multitudinea de 
reacţii posibile, pe acelea care ne vor conduce cît mai aproape de scopul propus. 


Simplitatea celor expuse mai sus nu trebuie însă să ne inducă în eroare în privinţa com- 
plexităţii reale a fenomenului de coordonare întrucât pentru a realiza acest "vis de aur" al 
educatorilor, militarilor, şefilor de state, ş.a.m.d., trebuie depășite barierele de astăzi ale 
cunoaşterii fiziologiei cerebrale. 

Prima problemă ce trebuie rezolvată este cea a determinării caracteristicilor semnalelor 
emise de creier atunci cînd ne gîndim la ceva anume. 

Apoi trebuie să fie bine stabilită valoa-rea gîndului respectiv în concordanţă cu valorile 
morale (sociale sau politice) considerate ca dezirabile pentru conduita dorită. 

Cea de a treia problemă de rezolvat este de a realiza controlul conexiunii dintre semna- 
lul emis de gîndul dezirabil sau indezirabil şi zonele de recompensă sau pedeapsă din creier. 

Rezolvarea problemelor enunțate mai înainte determină individul să acţioneze şi să se 
comporte într-o situaţie dată, conform expectanţelor noastre, trăind cu impresia că acţionează 
sub impulsul propriului său liber arbitru. 

Realizînd imensul domeniu de aplicabilitate al metodei putem înţelege atît valoarea ei 
educativă şi reeducativă cît şi pericolul utilizării ei în scopul manipulării individului în 
scopuri politice sau militare. 

Depăşind aspectul teoretic, în măsura în care cunoştinţele actuale ne-o permit, să 
încercăm să înţelegem cum ar putea fi abordate problemele menţionate mai sus. 

Determinarea caracteristicilor semnalelor emise de creier la elaborarea unui gînd, 
reprezintă tema de studiu al cercetătorilor japonezi. 

Experienţe recente efectuate de cercetătorii Norio Fujimaki şi Kuriki, specialişti în electro- 
nică şi electroencefalografie (EEG) şi Universităţii din Saporo (Japonia) , au relevat faptul 
că într-o primă fază a gîndirii unui element component al unei noţiuni (spre exemplu litera"a" 
din noţiunea de "apă" , apare o reacţie cerebrală în zona occipitală a creierului (acolo unde 
sunt localizaţi centri vizuali) , apoi după un interval de aproximativ 0,12 secunde, apare o 
activitate cerebrală crescută, similară şi corespunzătoare celei precedente, în zona lobului 
frontal, pe măsură ce diminuă activitatea din zona occipitală. 

O evaluare superficială a acestor rezultate ne permite să apreciem că în timpul elaborării 
unui gînd, creierul emite şi o undă de natură electromagnetică datorită alternanţei semnalu- 
lui între şi la cei doi poli cerebrali occipilat şi frontal , în mod similar producerii fenome- 
nului electromagnetic. 

Această undă electromagnetică, cu caracteristici specifice fiecărui gînd în parte ar putea fi 
captată de o aparatură specială. 

Valoarea deziderabilă sau indezirabilă a unui gînd, în conformitate cu necesităţile educați- 
onale se stabileşte conform normelor sociale, politice, militare, ş.a.m.d., de către grupul de 
oameni interesat de domeniul respectiv. 

Controlul conexiunii între semnalul emis de gîndul dezirabil ( respectiv indezirabil) şi 
zonele de recompensă (respectiv de pedeapsă ) se realizează prin învăţare în cadrul unui 
proces de biofeedback. 

Această învăţare condiţionată se realizează în cazul nostru, după cum urmează : 

Mai întâi trebuie să avem la dispoziţie un aparat capabil să recepționeze semnalul 
modulat al creierului care gîndeşte, să clasifice acest semnal ca dezirabil sau indezirabil 
(d.p.d.v. al expectanţelor) şi apoi să declanşeze un semnal de răspuns avînd capacitatea să 
stimuleze zonele de recompensă sau de pedeapsă în concordanţă cu cerinţele educaţionale 
anterior stabilite. 

Apoi urmează condiţionarea propriuzisă a individului prin repetarea răspunsurilor în 
concordanţă cu gîndurile formulate. 

După ce actul de învăţare, transformă răspunsurile în stereotip dinamic, pentru a întări 
reacţiile învăţate fără a mai utiliza aparatura sofisticată necesară realizării primei etape se 
apelează la una din tehnicile de sugestionare posthipnotică care să permită controlul 
periodic, de la distanţă a subiecţilor condiţionați. 

Din acest moment obiectivul propus, respectiv dirijarea paranormală a activităţii 
motivaţionale umane, a fost atins, subiecţii reacționând conform standardelor stabilite de 
grupul social interesat. 


